पाएं अपने शहर की ताज़ा ख़बरें और फ्री ई-पेपरडाउनलोड करें
रेमडेसिविर इंजेक्शन की कालाबाजारी के मामले में गिरफ्तार नेशनल मेडिकल हॉल के संचालक मुकेश मलिक को पुलिस ने अदालत में पेश किया। जहां से 2 दिन के रिमांड पर भेजा गया है। जांच अधिकारी जगदीश ने बताया कि आरोपी मुकेश मलिक ने बताया कि उसे तीन इंजेक्शन दिल्ली के युवक ने दिए थे।
उसने इंजेक्शन देते हुए कहा था कि कोरोना संक्रमित मेरे पिता को इंजेक्शन लगने थे, लेकिन उससे पहले उनकी मौत हो गई। ये मेरे काम के नहीं है। इन्हें किसी जरूरतमंद को बेच देना। आरोपी ने बिल भी दिखाया है मगर नेकी की बजाय इंजेक्शन की कालाबाजारी करने पर पकड़ा गया। 3400 का एक इंजेक्शन 40 हजार में बेचा था।
बता दें कि इस मामले में होली अस्पताल स्थित मेडिकल हॉल के संचालक अरुण खुराना व इसके भतीजे पार्थ खुराना को स्टिंग ऑपरेशन के तहत पुलिस ने पकड़ा था। आरटीआई एक्टिविस्ट रमेश वर्मा ने अपने साथी मुकेश के साथ भंडाफोड़ करके पकड़वाया था। इनसे पता चला था कि मुकेश मलिक ने इंजेक्शन उपलब्ध करवाए थे। हालांकि यह बात सामने आई कि आरोपी मुकेश मलिक पुलिस को गुमराह कर रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn